Predkladacia  správa

V rámci svojho pôsobenia v Stredoeurópskej iniciatíve (SEI) Slovenská republika                  1. januára 2005 prebrala predsedníctvo tohto medzinárodného regionálneho fóra.

	Vychádzajúc z tradícií a procedurálnych pravidiel SEI v dňoch 26. – 27. mája 2005 vo Vysokých Tatrách sa uskutočnilo zasadnutie ministrov zahraničných vecí SEI. Stretnutiu, na ktorom sa zúčastnili ministri zahraničných vecí alebo ich zástupcovia z členských štátov SEI – Albánska, Bieloruska, Bosny a Hercegoviny, Bulharska, Českej republiky, Chorvátska, Macedónska, Maďarska, Moldavska, Poľska, Rakúska, Rumunska, Slovenska, Slovinska, Srbska a Čiernej hory, Talianska a Ukrajiny - predsedal minister zahraničných vecí SR Eduard Kukan. 

Ako hostia sa na stretnutí zúčastnili predstavitelia Čiernomorskej hospodárskej spolupráce (BSEC), Európskej hospodárskej komisie OSN (EHK OSN), Jadransko – jónskej iniciatívy (AII), Organizácie pre bezpečnosť a spoluprácu v Európe (OBSE), Rady pre baltické štáty (CBSS), Výkonného a Projektového sekretariátu SEI. 

	Vedúci delegácií členských krajín SEI jednomyseľne odsúhlasili text Záverečného dokumentu ako aj jednotlivé rozhodnutia stretnutia ministrov zahraničných vecí členských krajín SEI. Zároveň plne podporili iniciatívy a postupy slovenského predsedníctva v oblasti nadväzovania a inštitucionalizácie vzťahov a spolupráce SEI s Európskou komisiou (EK) ako aj pri príprave a organizácii stretnutia ministrov zahraničných vecí členských krajín SEI v Tatranskej Lomnici. 

	Predložený materiál má informatívny charakter, z toho dôvodu nebol predložený na medzirezortné pripomienkové konanie.